
Comisia pentru buget, finanţe şi bănci

Bucureşti,       08.06.2004 

Nr. 22/347

Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind acordarea de compensaţii cetăţenilor români, care n-au beneficiat de prevederile Legii nr. 9/1998, pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova, la 7 septembrie 1940, cu care comisia noastră a fost sesizată în fond cu adresa Biroului Permanent                 nr. P.l.-X 327 din 26 mai 2004.

PREŞEDINTE,

Ovidiu Muşetescu 

Parlamentul  României

Comisia pentru buget, finanţe şi bănci

Bucureşti,      08.06.2004 

Nr. 347

RAPORT

asupra propunerii legislative privind acordarea de compensaţii cetăţenilor români, care n-au beneficiat de prevederile Legii nr. 9/1998, pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova, la 7 septembrie 1940


Cu adresa nr. P.l.-X 327 din 26 mai 2004, Biroul Permanent, conform art.89 din Regulamentul Camerei Deputaţilor, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă privind acordarea de compensaţii cetăţenilor români, care n-au beneficiat de prevederile Legii nr. 9/1998, pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova, la 7 septembrie 1940.
La întocmirea raportului s-a avut în vedere avizul Consiliului Legislativ precum şi punctul de vedere al Guvernului.

La lucrările comisiei au participat 25 deputaţi, din totalul de 27 membri ai comisiei.

Potrivit art. 75 alin. (1) şi (3) din Constituţia României, republicată şi art. 86 din  Regulamentul Camerei Deputaţilor, proiectul de Lege este de competenţa decizională a Camerei Deputaţilor.

Prezenta propunere legislativă are ca obiect de reglementare crearea cadrului legal care să permită cetăţenilor români care au fost nevoiţi să lase în teritoriile ocupate bunuri, proprietatea lor, şi care nu au beneficiat de măsurile reparatorii prevăzute de Legea nr. 9/1998 privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova, la 7 septembrie 1940, să beneficieze de aceste măsuri reparatorii.

In urma examinării propunerii legislative privind acordarea de compensaţii cetăţenilor români, care n-au beneficiat de prevederile Legii nr. 9/1998, pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova, la 7 septembrie 1940, în şedinţa din  08.06.2004, comisia a hotărât, cu majoritate de voturi, respingerea  acesteia deoarece, în fapt se doreşte prelungirea termenului prevăzut la art. 4 alin. (1) din Legea nr. 9/1998, republicată, lege care nu a avut caracter restrâns, ea asigurând un tratament egal şi nediscriminatoriu, prin faptul că a dat posibilitatea tuturor cetăţenilor îndreptăţiţi să solicite compensaţii prin cereri depuse la comisia judeţeană sau a municipiului Bucureşti, cereri al căror termen de depunere a fost prelungit, cererile putându-se depune în termen de 18 luni de la data intrării în vigoare a Legii nr. 9/1998.

Totodată, legiuitorul a mai acordat un termen de  90 de zile, calculate de la expirarea termenului de depunere a cererii, în care beneficiarii puteau să-şi completeze dosarul cu actele necesare.

Având în vedere prevederile art. 138 alin. (5) din  Constituţie, se impune ca în Expunerea de motive să fie precizate sursele de finanţare.

Potrivit prevederilor constituţionale propunerea legislativă face parte din categoria legilor ordinare.

PREŞEDINTE,

Ovidiu Muşetescu 
SECRETAR,

Iuliu Winkler

          Experţi parlamentari:

          Popescu Luminiţa

          Onete Alexandru

